Oʻsimliklar karantini va himoyasi sohasini tartibga soluvchi qonunchilik hujjatlari tizimlashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz koʻchini yoʻqotgan deb hisoblash toʻgʻrisida
(law, 2024-01-15)

Keyingi yillarda mamlakatimizda oʻsimliklar karantini va himoyasi sohasini boshqaruv tizimini yanada takomillashtirish, fitosanitar va oziq-ovqat xavfsizligini taʼminlash, tashqi bozorda mahalliy oziq-ovqat mahsulotlarining raqobatbardoshligini oshirish va eksport salohiyatini kengaytirish borasida tizimli ishlar amalga oshirilmoqda. Shu bilan birga, oʻsimliklar karantini va himoyasi sohasidagi qonunchilik hujjatlarini oʻzaro muvofiqlashtirish, tarqoq hujjatlarni tizimlashtirish orqali tartibga solish yukini kamaytirish hamda oʻz ahamiyatini yoʻqotgan hujjatlarni bekor qilish zarurati yuzaga kelmoqda. Oʻzbekiston Respublikasi Prezidentining “Milliy qonunchilik bazasini kompleks tizimlashtirish chora-tadbirlari toʻgʻrisida” 2021-yil 30-apreldagi PF-6218-son hamda Oʻzbekiston Respublikasi Prezidentining “Maʼmuriy islohotlar doirasida qishloq xoʻjaligi va oziq-ovqat sohasida davlat boshqaruvini samarali tashkil qilish chora-tadbirlari toʻgʻrisida” 2023-yil 10-iyundagi PF-90-son farmonlariga muvofiq, shuningdek, oʻsimliklar karantini va himoyasi sohasida xizmatlar koʻrsatishni yanada takomillashtirish hamda aholiga xavfsiz va sifatli qishloq xoʻjaligi mahsulotlarini yetkazish maqsadida Vazirlar Mahkamasi qaror qiladi: 1. Vazirlar Mahkamasining “Oʻsimliklar karantini va himoyasi agentligi faoliyatini tartibga soluvchi normativ-huquqiy hujjatlarni tasdiqlash toʻgʻrisida” 2022-yil 7-iyundagi 311-son qaroriga 1-ilovaga muvofiq quyidagilarni nazarda tutuvchi oʻzgartirish va qoʻshimchalar kiritilsin: maʼmuriy islohotlar doirasida Oʻzbekiston Respublikasi Oʻsimliklar karantini va himoyasi agentligi Oʻzbekiston Respublikasi Qishloq xoʻjaligi vazirligi huzuriga oʻtkazilganligi munosabati bilan uning faoliyatini tartibga soluvchi qonunchilik hujjatlarini oʻzaro muvofiqlashtirish; oʻsimliklar karantini davlat inspektorlarining formali kiyim-boshlari namunalarini va farqlash belgilarini tartibga solish. 2. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 3. Oʻzbekiston Respublikasi Qishloq xoʻjaligi vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Xodjayev zimmasiga yuklansin. 1. 1-bandda: ikkinchi va uchinchi xatboshilar “Oʻzbekiston Respublikasi” soʻzlaridan keyin “Qishloq xoʻjaligi vazirligi huzuridagi” soʻzlari bilan toʻldirilsin; quyidagi mazmundagi yettinchi xatboshi bilan toʻldirilsin: “Oʻzbekiston Respublikasi Qishloq xoʻjaligi vazirligi huzuridagi Oʻsimliklar karantini va himoyasi agentligining Oʻsimliklar karantini davlat inspektorlarining formali kiyim-boshlari va farqlash belgilari namunalari va tavsifi 51-ilovaga muvofiq”; yettinchi xatboshi sakkizinchi xatboshi deb hisoblansin. 2. 1-ilovada: nomi va 1-band “Oʻzbekiston Respublikasi” soʻzlaridan keyin “Qishloq xoʻjaligi vazirligi huzuridagi” soʻzlari bilan toʻldirilsin; 3-band quyidagi tahrirda bayon etilsin: “3. Agentlik Oʻzbekiston Respublikasi Vazirlar Mahkamasiga (keyingi oʻrinlarda — Vazirlar Mahkamasi) hamda Qishloq xoʻjaligi vazirligiga boʻysunadi va hisobot beradi”; 8-banddagi “Oʻzbekiston Respublikasi Moliya vazirligi Gʻaznachiligida” soʻzlari “Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasida” soʻzlari bilan almashtirilsin; 9-band quyidagi tahrirda bayon qilinsin: “9. Agentlikning rasmiy nomi: a) davlat tilida: toʻliq nomi: Oʻzbekiston Respublikasi Qishloq xoʻjaligi vazirligi huzuridagi Oʻsimliklar karantini va himoyasi agentligi, qisqartirilgan nomi — Oʻsimliklar karantini va himoyasi agentligi; b) ingliz tilida: Agency of Plant Protection and Quarantine under the Ministry of Agriculture of the Republic of Uzbekistan; qisqartirilgan nomi — Agency of Plant Protection and Quarantine; v) rus tilida: Agentstvo po karantinu i zaщite rasteniy pri Ministerstve selskogo xozyaystva Respubliki Uzbekistan, qisqartirilgan nomi — Agentstvo po karantinu i zaщite rasteniy”; 13-bandning “d” kichik bandi oʻn birinchi xatboshisidagi “Ekologiya va atrof muhitni muhofaza qilish davlat qoʻmitasi va Sanitariya-epidemiologik osoyishtalik va jamoat salomatligi xizmati” soʻzlari “Ekologiya, atrof-muhitni muhofaza qilish va iqlim oʻzgarishi vazirligi hamda Sanitariya-epidemiologik osoyishtalik va jamoat salomatligi qoʻmitasi” soʻzlari bilan almashtirilsin; 15-bandda: beshinchi xatboshidagi “Ekologiya va atrof muhitni muhofaza qilish davlat qoʻmitasi, Sanitariya-epidemiologik osoyishtalik va jamoat salomatligi xizmati” soʻzlari “Ekologiya, atrof-muhitni muhofaza qilish va iqlim oʻzgarishi vazirligi, Sanitariya-epidemiologik osoyishtalik va jamoat salomatligi qoʻmitasi” soʻzlari bilan almashtirilsin; oʻninchi xatboshidagi “bosh direktor” soʻzlari “direktor” soʻzi bilan almashtirilsin; 20-bandning yigirma uchinchi xatboshisidagi “bosh direktor” soʻzlari “direktor” soʻzi bilan almashtirilsin; 28-bandda: birinchi xatboshidagi “bosh direktor” soʻzlari “direktor” soʻzi bilan almashtirilsin; beshinchi xatboshi quyidagi tahrirda bayon etilsin: “Direktor oʻrinbosarlarining faoliyati samaradorligini hamda maqsadli vazifalarga erishilishini baholashning asosiy mezonlari Oʻzbekiston Respublikasi Bosh vaziri oʻrinbosari bilan kelishgan holda belgilangan tartibda tasdiqlanishini taʼminlash”; oʻttizinchi xatboshidagi “Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin; quyidagi mazmundagi oʻttiz oltinchi xatboshi bilan toʻldirilsin: “oʻsimliklar karantini va himoyasi tizimini rivojlantirish jamgʻarmasi faoliyatini doimiy monitoring qilish”; 29-bandda: birinchi, uchinchi, oʻn birinchi, oʻn ikkinchi, oʻn uchinchi va oʻn sakkizinchi xatboshilardagi “bosh direktor” soʻzlari “direktor” soʻzi bilan almashtirilsin; toʻrtinchi xatboshi quyidagi tahrirda bayon etilsin: “Direktor oʻrinbosarlarining faoliyati samaradorligini hamda maqsadli vazifalarga erishilishini baholashning asosiy mezonlari boʻyicha Oʻzbekiston Respublikasi Bosh vazirining oʻrinbosari bilan kelishgan holda belgilangan tartibda tasdiqlangan topshiriqlar oʻz muddatida bajarilishini taʼminlash”; quyidagi mazmundagi oʻttiz toʻrtinchi — oʻttiz sakkizinchi xatboshilar bilan toʻldirilsin: “Agentlik rahbariyatiga mutasaddilik qiladigan tarkibiy boʻlinmalar tomonidan davlat xizmatlarini koʻrsatish va ulardan foydalanish samaradorligi hamda sifatini oshirishga doir tegishliligi boʻyicha takliflar kiritish; oʻsimliklar karantini va himoyasi tizimini rivojlantirish uchun Agentlik mutasaddilik qiladigan tarkibiy boʻlinmalar boʻyicha grant mablagʻlarini jalb etish chora-tadbirlarini koʻrish; Agentlik mutasaddilik qiladigan tarkibiy boʻlinmalarning moddiy-texnika bazasini yaratish va takomillashtirish choralarini koʻrish; Agentlik mutasaddilik qiladigan tarkibiy boʻlinmalar tomonidan “E-Fitouz” avtomatlashtirilgan axborot tizimi vazifalari bajarilishini tegishliligi boʻyicha nazorat qilish”; 30-bandda: birinchi, uchinchi, toʻqqizinchi, oʻninchi, oʻn birinchi hamda oʻn oltinchi xatboshilardagi “bosh direktor” soʻzlari “direktor” soʻzi bilan almashtirilsin; quyidagi mazmundagi oʻttiz uchinchi — oʻttiz sakkizinchi xatboshilar bilan toʻldirilsin: “Agentlik rahbariyatiga mutasaddilik qiladigan tarkibiy boʻlinmalar tomonidan davlat xizmatlarini koʻrsatish va ulardan foydalanish samaradorligi hamda sifatini oshirishga doir tegishliligi boʻyicha takliflar kiritish; oʻsimliklar karantini va himoyasi tizimini rivojlantirish uchun mutasaddilik qiladigan tarkibiy boʻlinmalar boʻyicha grant mablagʻlarini jalb etish choralarini koʻrish; Agentlik tarkibiy boʻlinmalarining tegishliligi boʻyicha moddiy-texnika bazasini yaratish va takomillashtirish choralarini koʻrish; oʻsimliklar karantini obyektlari va boshqa zararli organizmlarni aniqlash hamda ularga qarshi kurashish choralarini aniqlashga qaratilgan elektron mobil ilovalarni joriy etish va ishlab chiqish; Agentlik mutasaddilik qiladigan tarkibiy boʻlinmalar tomonidan “E-Fitouz” avtomatlashtirilgan axborot tizimi vazifalari bajarilishini tegishliligi boʻyicha nazorat qilish”; 31-band oʻz kuchini yoʻqotgan deb hisoblansin; 32-bandning beshinchi, yettinchi, oʻn birinchi va oʻn sakkizinchi xatboshilari, 33-bandning yettinchi va oʻn oltinchi xatboshilari, 34-bandning birinchi xatboshisi, 38, 40 va 41-bandlar, 42-bandning ikkinchi, uchinchi va beshinchi xatboshilari, 43,44 va 48-bandlar, 51-bandning birinchi va ikkinchi xatboshisi, 55 va 56-bandlar, 58-bandning ikkinchi xatboshisi, 59-bandning oltinchi xatboshisi, 60-bandning uchinchi xatboshisi, 66-bandning ikkinchi xatboshisi va 68-banddagi “bosh direktor” soʻzlari “direktor” soʻzi bilan almashtirilsin; 35-bandda: birinchi xatboshidagi “bosh direktor” soʻzlari “direktor” soʻzi bilan almashtirilsin; toʻrtinchi xatboshidagi “29 — 31-bandlarida” soʻzlari “29-30-bandlarida” soʻzlari bilan almashtirilsin; 39-band quyidagi tahrirda bayon qilinsin: “39. Agentlik direktori qishloq xoʻjaligi vaziri taqdimnomasiga binoan Vazirlar Mahkamasi tomonidan lavozimga tayinlanadigan va lavozimdan ozod etiladigan oʻrinbosarlarga ega boʻladi”; 42-bandning ikkinchi xatboshisidagi “, oʻsimliklar karantini va himoyasi tuman (shahar) boʻlimlari” soʻzlari chiqarib tashlansin; 69-banddagi “Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari” soʻzlari “Oʻzbekiston Respublikasi Bosh vazirining oʻrinbosari hamda qishloq xoʻjaligi vaziri” soʻzlari bilan almashtirilsin. 3. 2-ilovada: nomi, 1 va 2-bandlar “Oʻzbekiston Respublikasi” soʻzlaridan keyin “Qishloq xoʻjaligi vazirligi huzuridagi” soʻzlari bilan toʻldirilsin; 3-banddagi “bosh direktor” soʻzlari “direktor” soʻzi bilan almashtirilsin; 5-banddagi “Moliya vazirligi Gʻaznachiligida” soʻzlari “Iqtisodiyot va moliya vazirligi huzuridagi Gʻaznachilik xizmati qoʻmitasida” soʻzlari bilan almashtirilsin; 7-bandda: oltinchi xatboshidagi “xodimlarini moddiy ragʻbatlantirish” soʻzlari “xodimlar uchun mukofot, kompensatsiya va ragʻbatlantirish xususiyatiga ega boʻlgan toʻlovlarni amalga oshirish” soʻzlari bilan almashtirilsin; yettinchi xatboshi chiqarib tashlansin; sakkizinchi — oʻninchi xatboshilar tegishlicha yettinchi — toʻqqizinchi xatboshilar deb hisoblansin; 11-banddagi “bosh direktor” soʻzlari “direktor” soʻzi bilan, “Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin; 4. Quyidagi mazmundagi 51-ilova bilan toʻldirilsin: 1. Erkaklar uchun formali kiyim-bosh: a) old qismida kokardasi boʻlgan toʻq-yashil rangli kepka; b) kalta yengli, koʻkrak choʻntaklari tugmali va nishonli, nashivkali (yozuvli), shevronli, yelka qismida tugma hamda tugma qadaladigan teshiklari boʻlgan och-yashil koʻylak; v) toʻq-yashil shim; g) shim uchun kamar; d) qora rangli charm poyabzal. 2. Ayollar uchun formali kiyim-bosh: a) old qismida kokardasi boʻlgan toʻq-yashil rangli kepka; b) kalta yengli, koʻkrak choʻntaklari tugmali va nishonli, nashivkali (yozuvli), shevronli, yelka qismida tugma hamda tugma qadaladigan teshiklari boʻlgan och-yashil bluzka; v) toʻq-yashil yubka; g) qora rangli charm tufli. 1. Erkaklar uchun formali kiyim-bosh: a) old qismida kokardasi boʻlgan toʻq-yashil rangli kepka; b) uzun yengli, koʻkrak choʻntaklari tugmali va nishonli, shevronli, yelka qismida tugma hamda tugma qadaladigan teshiklari boʻlgan och-yashil koʻylak; v) oltinrang qisqichli toʻq-yashil rangdagi boʻyinbogʻ (regat); g) bitta koʻkrak choʻntakli, yon tomonlari choʻntakli va nishonli, shevronli, yelka qismida tugma hamda tugma qadaladigan teshiklari boʻlgan toʻq-yashil rangli yengil kurtka; d) toʻq-yashil rangli shim; e) shim uchun kamar; j) qora rangli charm poyabzal. 2. Ayollar uchun formali kiyim-bosh: a) old qismida kokardasi boʻlgan toʻq-yashil rangli kepka; b) uzun yengli, koʻkrak choʻntaklari tugmali va nishonli, shevronli, yelka qismida tugma hamda tugma qadaladigan teshiklari boʻlgan och-yashil rangli bluzka; v) toʻq-yashil rangdagi boʻyinbogʻ; g) bitta koʻkrak choʻntakli, yon tomonlari choʻntakli va nishonli, shevronli, yelka qismida tugma hamda tugma qadaladigan teshiklari boʻlgan toʻq-yashil rangli yengil kurtka; d) toʻq-yashil rangli yubka; e) qora rangli charm tufli. 1. Erkaklar uchun formali kiyim-bosh: a) orqa tomoni moʻyna (jun) bilan qoplangan, old qismida kokardasi boʻlgan toʻq-yashil rangdagi kepi; b) uzun yengli, koʻkrak choʻntaklari tugmali va nishonli, shevronli, yelka qismida tugma hamda tugma qadaladigan teshiklari boʻlgan och-yashil rangli koʻylak; v) oltinrang qisqichli toʻq-yashil rangdagi boʻyinbogʻ; g) yoqasida tugma qadaladigan teshiklari boʻlgan, yon tomonlari choʻntakli, shevronli, toʻq-yashil rangdagi kurtka; d) yoqa qismi moʻynali, koʻkrak nashivka va shevronli, plashsifat issiq kurtka; e) toʻq-yashil rangdagi issiq shim; j) qora rangli etik. 2. Ayollar uchun formali kiyim-bosh: a) orqa qismi moʻyna bilan qoplangan, old tomonida kokardasi boʻlgan toʻq-yashil rangdagi shlyapa; b) uzun yengli, koʻkrak choʻntaklari tugmali va nishonli, shevronli, yelka qismida tugma hamda tugma qadaladigan teshiklari boʻlgan och-yashil rangli bluzka; v) toʻq-yashil rangli boʻyinbogʻ; g) yoqasida tugma qadaladigan teshiklari boʻlgan, yon tomonlari choʻntakli, shevronli, toʻq-yashil rangdagi kurtka; d) yoqa qismi moʻynali, koʻkrak qismi nashivka va shevronli, plashsifat issiq kurtka; e) toʻq-yashil rangdagi yubka; j) qora rangli etik. 1. Erkaklar uchun formali kiyim-bosh: a) oltin rangli kakarda qadalgan toʻq-yashil rangdagi furajka; b) uzun yengli, koʻkrak choʻntaklari tugmali va nishonli, shevronli, yelka qismida tugma va tugma qadaladigan teshiklari boʻlgan oq koʻylak; v) oltinrang qisqichli toʻq-yashil rangdagi boʻyinbogʻ; g) yon va chap koʻkrak qismi choʻntakli, yoqasida tugma qadaladigan teshiklari boʻlgan, koʻkrak nishonli va shevronli toʻq-yashil rangli kurtka; d) toʻq-yashil rangli shim; e) qora rangli tufli. 2. Ayollar uchun formali kiyim-bosh: a) oltin rangli kakarda qadalgan toʻq-yashil rangdagi shlyapa; b) uzun yengli, koʻkrak choʻntaklari tugma va nishonli, shevronli, yelka qismida tugma hamda tugma qadaladigan teshiklari boʻlgan och-yashil rangli bluzka; v) toʻq-yashil rangli boʻyinbogʻ; g) yoqasida tugma qadaladigan teshiklari mavjud boʻlgan, yon tomonlari choʻntakli, shevronli, toʻq-yashil rangli kurtka; d) toʻq-yashil rangli yubka; e) qora rangli tufli. Erkaklar va ayollar uchun formali kiyim-bosh: a) old qismida kokardasi boʻlgan toʻq-yashil rangli kepka; b) koʻkrak va yon tomonlarida choʻntaklari boʻlgan, shevronli toʻq-yashil rangdagi koʻylak; v) yon tomonlarida, orqasida va tizzadan past qismida choʻntaklari boʻlgan toʻq-yashil rangli shim; g) botinka. 1. Kokarda Oltin rangdagi yengil metalldan yasalgan bosh kiyim uchun kokardada qanotlari ochiq Humo qushi tasvirlangan, yuqori qismida mamlakat ramzi boʻlgan yarim oy tasviri tushirilgan, sakkiz qirrali yulduz va undagi kichik sakkiz burchakli yulduz aks ettirilgan. Humo qushining orqasida togʻlar, daryolar va gullagan vodiylar uzra koʻtarilayotgan quyosh tasvirlangan. Pastki qismida markazda lotin harflarida “OʻZBEKISTON” deb yozilgan Oʻzbekiston Respublikasi bayrogʻi tushirilgan. Orqa tomonida ikkita metall qisqich oʻrnatilgan boʻlib, ular yordamida kokarda furajkaning oʻrtasiga oʻrnatiladi. Kokardaning markazi burun koʻprigi bilan bir qatorda joylashgan boʻlishi kerak. 2. Shevron Formali kiyim-boshning chap yengida (eng tikuvidan 120 mm masofada) 90x75 mm oʻlchamda, yashil rangdagi qalqon shakliga ega shevron mavjud. Qalqon ichida davlat ramzlari — gerb va uning atrofida Oʻzbekiston Respublikasi bayrogʻi tasvirlangan. Qalqonning yuqori qismida lotin harflari bilan “OʻZBEKISTON RESPUBLIKASI” yozuvi, qalqonning pastki qismida lotin harflari bilan “OʻSIMLIKLAR KARANTINI VA NIMOYASI AGENTLIGI” yozuvi mavjud. Qalqonning pastki qismida oʻzaro kesishgan bugʻdoy boshoqlari aks ettirilgan. Shevron matoga tushirilgan holda tayyorlanadi. Shevron matosi toʻq-yashil rangda. 3. Koʻkrak nishoni Koʻkrak nishoni metalldan yasalgan boʻlib, yashil rangdagi qalqon shaklida ishlangan. Qalqonning markazida qanotlari ochiq Humo qushi va uning yuqori qismida yarim oy hamda kichik sakkiz qirrali yulduz tasviri tushirilgan sakkiz qirrali yulduz joylashtirilgan. Qalqonning yuqori qismida lotin yozuvida “OʻZBEKISTON RESPUBLIKASI” yozuvi, qalqon perimetri boʻylab lotin harflarida “OʻSIMLIKLAR KARANTINI VA NIMOYASI AGENTLIGI” yozuvi aks ettirilgan. Koʻkrak nishoni formaning chap koʻkrak choʻntagiga qadaladi. 4. Nashivka Oʻsimliklar karantini inspektorining familiyasi va ismining bosh harfi 125x25 mm li toʻgʻri burchakli, atrofi qora, yozuvi tilla rangli ip bilan lotin harflarida tikiladi. 125x40 mm oʻlchamdagi xuddi shunday ip bilan ishlov berilgan yozuv koʻkrak qismidagi chap choʻntakka aks ettirilgan boʻlib, oʻsimliklar karantini boʻyicha davlat xizmati emblemasi shevronda va lotin harflarida “Oʻsimliklar karantini va himoyasi agentligi” degan ikki qatorli yozuv joylashtiriladi. Yamoqlar oʻsimliklar karantini inspektori formasining koʻkrak choʻntaklariga tikiladi. 5. Petlitsa Tugma teshigi yon tomonlari 35x75 mm boʻlgan toʻrtburchak shaklda. Tugma teshigi asosi zich yumshoq matodan tikilgan, tugma teshigining asosiy maydoni toʻq-yashil boʻlib, unga “UZ” belgisi yopishtiriladi. Petlitsaning cheti 4 mm kenglikda boshoq shaklida oltin rangli ipda tikilgan. 1. Vazirlar Mahkamasining “Oʻsimliklar karantini boʻyicha davlat xizmati inspektorlarining formali kiyim-boshlari namunalarini va farqlash belgilarini tasdiqlash toʻgʻrisida” 2018-yil 28-iyundagi 489-son qarori. 2. Vazirlar Mahkamasining “Oʻzbekiston Respublikasida oʻsimliklar karantini va himoyasi tizimini tubdan takomillashtirilganligi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2021-yil 15-dekabrdagi 752-son qaroriga 1-ilovaning 16-bandi.